ТАРИФА 
за арбитражните такси по дела, които се разглеждат 
от Арбитражния съд 

Към БЪЛГАРСКАТА АСОЦИАЦИЯ НА МИКРОПРЕДПРИЯТИЯТА

Обща разпоредба

§.1. (1) С тарифата се урежда размерът на арбитражните такси по дела, които се разглеждат от Арбитражния съд към БЪЛГАРСКА АСОЦИАЦИЯ НА МИКРОПРЕДПРИЯТИЯТА.

(2) По смисъла на тарифата "арбитражна такса" е сумата, която се събира за всяко прието за разглеждане дело за покриване разноските на арбитражния съд, включително възнагражденията на арбитрите.

(3) Арбитражната такса не включва разходите на Арбитражния съд за събиране на доказателства, за преводач, за разглеждане на делото извън седалището на Арбитражния съд и други разходи, за които се внася депозит.
Размер на арбитражната такса

§2. (1) Арбитражният съд към БЪЛГАРСКА АСОЦИАЦИЯ НА МИКРО-ПРЕДПРИЯТИЯТА събира следните арбитражни такси, определени в зависимост от цената на иска по следната таблица:
Цена на  иска                                                                          Арбитражна такса

до 10 000 лева                                                                          3 %, но  не по-малко от  200 лв.
от 10 000 до 50 000 лева                                                          300 лв. за сумата от 10 000 лв. 
                                                                                                   + 2.5% за сумата над 10 000 лв.    
от 50 000 до 100 000 лева                                                        1 300  лв. за сумата от 50 000 лв.
                                                                                                   + 2 % за сумата над 50 000 лв.  
от 100 000 до 1 000 000 лева                                                   2 300 лв. за сумата от 100 000 лв. 
                                                                                                   + 1%  за сумата над 100 000 лв.  
над  1 000 000 лева                                                                11 300лв. за сумата от 1 000 000лв.  
                                                                                                  + 0.7% за сумата над 1 000 000 лв.
(2) При неоценяеми искове арбитражната такса се определя от председателя на Арбитражния съд съобразно фактическата и правна сложност на делото. 

Административна такса 

§3. (1) При всяка подадена искова молба се внася и административна такса в размер на 30 лева.

(2) Административната такса не подлежи на връщане при оттегляне на исковата молба или отказ от иска. 

Увеличаване и намаляване на арбитражната такса
§4. (1) Когато делото е с голяма правна или фактическа сложност, решаващият състав може да предложи на председателя на Арбитражния съд да разпореди увеличаване на размера на арбитражните такси по §2 до 50 на сто.

(2) Предложението по ал. 1 може да бъде направено най-късно в първото заседание по делото, като председателят на Арбитражния съд се произнася по искането в 3-дневен срок с разпореждане, което е окончателно.

(3)  При увеличение цената на иска се внася допълнителна арбитражна такса, съразмерна на увеличената сума на иска.
(4) При намаление на иска арбитражна такса не се връща. 

Арбитражни такси при един арбитър  
§5. (1) При разглеждане на делото от един арбитър таксите по §2  се събират в половин размер.

Плащане на арбитражните такси 

§6. (1) Арбитражната такса  и административната такса се плащат по специално открита банкова сметка на името на  Българската асоциация на Микропредприятията.

(2)  Таксите по ал.1 се заплащат най-късно в деня на завеждане на исковата молба. При плащане чрез банков превод таксата се смята платена в деня, когато бъде заверена банковата сметка на Асоциацията.

(3) Искови молби без доказателства за платена такса  се оставят без движение. 

(4) Депозит за вещи лица и за събиране на доказателства се заплащат в 7 дневен срок от определянето им от решаващия състав.

(5) Таксите за насрещен иск се плащат най-късно към деня на депозиране на насрещната искова молба. 
Връщане на арбитражни такси

§7. (1) При прекратяване на делото преди конституиране на решаващия състав на ищеца се връща 50 на сто от внесената арбитражна такса.

(2) Връщането на част от арбитражната такса по ал. 1 се постановява с разпореждане на председателя на Арбитражния съд.

Отговорност на страните за арбитражната такса и разноските

§8.  (1) Ако страните не са уговорили друго, разходите за арбитражна такса и разноските се присъждат в тежест на страната, срещу която е постановено решението, а когато   искът е уважен частично, те се присъждат пропорционално  на уважената и отхвърлената част от иска. 

 (2) Страната, в полза на която е постановено решението, може да иска да й бъдат присъдени доказаните разходи,  които тя е направила за своята процесуална защита по делото. 
(3) Ответникът има право на заплащане на неговите разноски, съразмерно с отхвърлената част от иска. 
(4) При спогодба разноските остават за страните така, както са ги направили, освен ако не е уговорено друго. 

Възнаграждения на арбитри
§9.(1) Миниум 50 % от арбитражната такса се разпределя като възнаграждение на арбитрите. 

(2) Докладчикът по делото получава възнаграждение с надбавка от 25% от възнагражденията на членовете на арбитражния състав. 
(3) Възнагражденията на арбитрите се изплащат от БЪЛГАРСКА АСОЦИАЦИЯ НА МИКРОПРЕДПРИЯТИЯТА при спазване на разпоредбите на данъчното и социално законодателство.

§10. Тази тарифа е приета на заседание на УПРАВИТЕЛНИЯ СЪВЕТ на Българската Асоциация на Микропредприятията, проведено на 14.11.2008г. съгласно протокол № 3/14.11.2008
§ 11. Тази тарифа се приема на основание чл. 14 от Устава на Арбитражния съд към Българската асоциация на микропредприятията и влиза в сила на 14.11.2008 г.
